Seo an chéad uair atá La Rochelle ag feidhmiú sa chomórtas seo. Mhothaigh Les Kiss, cóitseálaí Uladh, “nár imir muid chomh maith sin ach léirigh muid go leor spreactha. Seo púl deacair agus bhí sé rí-thábhachtach bua a thochailt amach, go háirithe agus muid as baile ag an deireadh seachtaine.” Bhí Jacob Stockdale agus Charles Piutau ar fheabhas ach d’fhág Jean Deysel agus John Cooney an pháirc le gortuithe agus beidh le feiceáil an mbeidh siad ar fáil Dé Domhnaigh. Sa tSraith Challenge, bhí Cúige Chonnacht ró-láidir do Oyonnax 43-15 agus feicfear iad sa bhaile in aghaidh Worcester Warriors Dé Sathairn ag a trí a chlog.